Ortskommandant

En Ortskommandant var den tyske hærens øverste militære sjef i et okkupert lokalsamfunn under andre verdenskrig. Han ledet Ortskommandanturen og hadde ansvar for militær kontroll, administrasjon og samordning med sivile myndigheter i området. Dette var en nøkkelrolle i Wehrmachts okkupasjonsapparat, og funksjonen er beskrevet i tyske militære forskrifter.

 Ortskommandantur 
Et Ortskommandantur var et lokalt tyskt militært kommandantskap under Wehrmacht, opprettet for å kontrollere og administrere okkuperte byer og tettsteder under andre verdenskrig. Nærmest et slags «kommunehus» for den tyske hæren og politimyndigheten. Det fungerte som den tyske hærens lokale myndighet og hadde ansvar for orden, forvaltning, sikkerhet og koordinering med siviladministrasjonen i det okkuperte området.

Ortskommandanturer var del av Wehrmachts Ordnungstruppen og var enten underlagt Kreiskommandanturen (distriktsnivå) eller direkte under Kommandanten des rückwärtigen Armeegebietes (kommandanten for hærens bakre område).

Ortskommandanturer ble opprettet i Europa, blant annet i Norge, Frankrike, Belgia, Polen, med flere. I Norge var de en sentral del av den tyske okkupasjonsadministrasjonen.

Kategori:Embetstitler